Diari Oficial de la Generalitat Valenciana


Sumari del DOGV 5858, del 26-09-2008 (2008/11975)

ORDE de 18 de setembre de 2008, de la Conselleria de Presidència, per la qual s'aprova la supressió del lloc de vicesecretaria de l'Ajuntament de Moncofa.
----------------------------------------------------------------------------------------------------------------------------------------------------------

### Dades del document

Número de DOGV
:   5858

Data del DOGV
:   26-09-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/11827


Data del document
:   18-09-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Moncofa
    * professió administrativa
    * cessament d'ocupació
    * administració local

ORDE de 18 de setembre de 2008, de la Conselleria de Presidència, per la qual s'aprova la supressió del lloc de vicesecretaria de l'Ajuntament de Moncofa. [2008/11811]  
El Ple de l'Ajuntament de Moncofa, en sessió de 17 de juliol de 2008, va acordar modificar la plantilla municipal i suprimir el lloc de vicesecretaria reservat a funcionari d'administració local amb habilitació de caràcter estatal pertanyent a la subescala de secretaria-intervenció creat en la sessió de 26 d'octubre de 2007.  
En el mateix acord plenari s'aprova remetre a esta Conselleria de Presidència el certificat de la Secretaria acreditatiu de la modificació de la plantilla, així com de la publicació d'esta en el Butlletí Oficial de la Província a l'efecte de la supressió, que figura en l'expedient.  
Atés el que es disposa en el Decret 159/1997, de 29 d'abril, de la Generalitat Valenciana, que atribuïx al conseller de Presidència la competència per a classificar els llocs de col·laboració reservats a funcionaris d'administració local amb habilitació de caràcter nacional i, per tant, també la seua amortització.  
Vist el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que disposa que fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això i fent ús de les competències atribuïdes per l'article 2.2.a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,  
ORDENE  
Suprimir el lloc de vicesecretaria de l'Ajuntament de Moncofa, de conformitat amb l'acord adoptat pel Ple de la dita corporació en sessió de 17 de juliol de 2008, i la normativa aplicable sobre provisió de llocs de treball reservats a funcionaris d'administració local amb habilitació de caràcter estatal.  
Contra esta orde, que posa fi a la via administrativa, es podrà interposar recurs contenciós administratiu davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 18 de setembre de 2008  
El vicepresident primer del Consell  
i conseller de Presidència  
Vicente Rambla Momplet